梅尧臣
送阎仲孚郎中南游山水
蜀山难於上青天，闻之李白为旧传。
蜀客往返曾又然，奇峰又与三峡连。
巫阳神女暮为雨，飞入楚台王梦旃。
相如杨雄不道此，宋玉景差其赋偏。
西州才子邯郸守，怀章往代尚踰年。
家住岷峨多北宦，乘闲因借下江船。
未浮洞庭沅湘去，还探禹穴希马迁。
春申楼观已不见，子胥怒涛犹满川。
钱塘太守同乡里，一见君来颜已喜，
甘馔香脆与君游，诗贮箧囊携不起。
浣沙溪头西子家，自寻锦石菖蒲花。
扫归成都与士夸，君平曾已悟星槎。